stanford-oval/wikipedia huggingface dataset:
Somebody to You
הופעות חיות

הלהקה ולובאטו ביצעו לראשונה את השיר בשידור חי בתוכנית המופע של אלן דג'נרס, ב-10 בנובמבר 2014.
רשימות שירים

הורדה דיגיטלית
"Somebody to You" (גרסת הסינגל) (בהשתתפות דמי לובאטו) - 3:03
הורדה דיגיטלית - גרסה אקוסטית
"Somebody to You" (גרסה אקוסטית) (בהשתתפות דמי לובאטו) - 3:01
הורדה דיגיטלית - מיני אלבום
"Somebody to You" (Durrant & More Club Mix) (בהשתתפות דמי לובאטו) - 4:45
"Can We Dance" (הופעה חיה מthe O2) - 3:44
"Sweater Weather" - 3:16
דיסק 1
"Somebody to You" – 3:03
"Midnight Memories"
"That Girl"
"On the Floor"
דיסק 2
"Somebody to You" (גרסת ג'יימס וקונור)
"Rough Night" (דמו)
DVD
"Somebody to You" (וידאו קליפ) – 3:03
"Carry on Vamping: A Day on Tour" (סרט תיעודי)
מיקומי שיא

|   ‏‏‏  מצעדים שבועיים (2014)> מדינה |   ‏‏‏  מצעדים שבועיים (2014)> מצעד |   ‏‏‏  מצעדים שבועיים (2014)> מיקום שיא |   ‏‏‏  מצעדים שבועיים (2014)>  |
| --- | --- | --- | --- |
|  אוסטרליה | מצעד הסינגלים האוסטרלי | 14 |  |
|  אירלנד | מצעד הסינגלים האירי | 10 |  |
|  ארצות הברית | בילבורד הוט 100 | - |  |
|  ארצות הברית | מצעד השירים מתחת להוט 100 | 10 |  |
|  דרום אפריקה | אנטרטיינמנט מוניטורינג אפריקה | 10 |  |
|  הממלכה המאוחדת | מצעד הסינגלים הבריטי | 4 |  |
|  ניו זילנד | המצעד הניו זילנדי הרשמי | 17 |  |
|  סקוטלנד | מצעד הסינגלים הסקוטי | 1 |  |
|  צרפת | SNEP | 153 |  |
|  קנדה | קנדה הוט 100 | 68 |  |
|   ‏‏‏  מצעדים שנתיים (2014)> מדינה |   ‏‏‏  מצעדים שנתיים (2014)> מצעד |   ‏‏‏  מצעדים שנתיים (2014)> מיקום שיא |   ‏‏‏  מצעדים שנתיים (2014)>  |
| --- | --- | --- | --- |
|  אוסטרליה | מצעד הסינגלים האוסטרלי | 97 |  |
|  הממלכה המאוחדת | מצעד הסינגלים הבריטי | 95 |  |
תארים ומכירות

| מדינה | תואר | מכירות |
| --- | --- | --- |
| אוסטרליה אוסטרליה | פלטינה | 70,000 |
| ארצות הברית ארצות הברית | זהב | 278,000 |
| הממלכה המאוחדת הממלכה המאוחדת | זהב | 400,000 |
| ניו זילנד ניו זילנד | זהב | 7,500 |
| קנדה קנדה | זהב | 40,000 |
הערות שוליים

↑  On Air with Ryan Seacrest - News & more from the live radio show, On Air with Ryan Seacrest (באנגלית)
↑  ARIA Charts - Accreditations - 2014 Singles
↑  Gold & Platinum, RIAA (באנגלית)
↑  Ask Billboard: Demi Lovato's Career Album & Song Sales, Billboard (באנגלית)
↑  Emi; Vamps - Somebody To You, BPI, ‏1 בפברואר 2019
↑  Gold/Platinum, Music Canada (באנגלית)
| דמי לובאטו |
| --- | --- | --- |
| דיסקוגרפיה • וידאוגרפיה • סיבובי הופעות • פרסים ומועמדויות • שירים | דיסקוגרפיה • וידאוגרפיה • סיבובי הופעות • פרסים ומועמדויות • שירים |  |
| אלבומי אולפן | Don't Forget ‏• Here We Go Again ‏• Unbroken ‏• Demi‏ • Confident ‏• Tell Me You Love Me • Dancing with the Devil... the Art of Starting Over • Holy Fvck |  |
| סיבובי הופעות | Demi Live! Warm Up Tour ‏• Live in Concert •‏ A Special Night with Demi Lovato •‏ The Neon Lights Tour ‏• Demi World Tour ‏• Future Now Tour •‏ Tell Me You Love Me World Tour |  |
| טלוויזיה וקולנוע | "דמי לובאטו: חזקה למרות הכל" • "דמי לובאטו: פשוט מסובכת" • "דמי לובאטו: לרקוד עם השטן" |  |
| ערכים קשורים | "4D עם דמי לובאטו" • האחים ג'ונאס • מדיסון דה לה גרזה • סייפהאוס • Moves Me |  |
| דמי לובאטו – שירים |
| --- | --- | --- |
| Don't Forget | "Get Back" •‏ "La La Land" •‏ "Don't Forget" |  |
| Here We Go Again | "Here We Go Again" •‏ "Remember December" |  |
| Unbroken | "Skyscraper" •‏ "Give Your Heart a Break" |  |
| Demi | "Heart Attack" •‏ "Made in the USA" •‏ "Neon Lights" ‏• "Really Don't Care" |  |
| Confident | "Cool for the Summer" •‏ "Confident" •‏ "Stone Cold" |  |
| Tell Me You Love Me | "Sorry Not Sorry" •‏ "Tell Me You Love Me" |  |
| Dancing with the Devil... the Art of Starting Over | "Anyone" • "I Love Me" • "I'm Ready" • "OK Not to Be OK" • "What Other People Say" • "Dancing with the Devil" • "Met Him Last Night" |  |
| Holy Fvck | "Substance" • "Skin of My Teeth" • "29"‏ |  |
| סינגלים אחרים | "This Is Me" ‏• "Wouldn't Change a Thing" ‏• "Let It Go" •‏ "Body Say" ‏• "Échame la Culpa" ‏• "Sober" • "Still Have Me" • "Commander in Chief" |  |
| סינגלים שיווקיים | "Send It On" • "Me, Myself and Time" •‏ "You Don't Do It for Me Anymore" •‏ "Sexy Dirty Love" |  |
| השתתפות בסינגלים | "We Rock" • ‏"We'll Be a Dream" •‏ "Somebody to You" •‏ "Up" ‏• "Irresistible" •‏ "Without a Fight" •‏ "No Promises" ‏• "Instruction" •‏ "I Believe" •‏ "Fall in Line" ‏• "Solo" • "Lonely Hearts" • "Monsters" |  |
| שירים נוספים | "One and the Same" • "My Song for You" • "Fix a Heart" • "For the Love of a Daughter" • "Nightingale" • "Heart by Heart" • "Waitin for You" |  |
| --- | --- |
בקרת זהויות :  MusicBrainz release group: 285d3e98-1b0c-4840-a2f7-de62cf172e52  MusicBrainz work: a8df0b70-3339-42c2-a94a-4bbe8ef7e1ef
אטלנטיק איירווייז

אטלנטיק איירווייז (באנגלית: Atlantic Airways) היא חברת תעופה שמרכזה בנמל התעופה ואוגר באיי פארו, והיא חברת הדגל של טריטוריה זו. החברה מקיימת טיסות למספר יעדים בסקנדינביה, בבריטניה ובאיסלנד, וכן טיסות פנים ברחבי איי פארו המתבצעות במסוק. בנוסף מפעילה החברה טיסות שכר וכן את קו הטיסה בין נמל התעופה רייקיאוויק לנמל התעופה נרסארסואק שבגרינלנד בשותפות קוד עם חברת פליגפיילג איסלנדס.
תולדות החברה

בשנות ה-80 הועלה הרעיון להקים חברת תעופה מקומית, אשר תתמודד על הפעלת הקו בין נמל התעופה ואוגר לנמל התעופה הבינלאומי קופנהגן-קסטרופ, שנשלט עד אותה עת על ידי חברת מארסק אייר הדנית. אטלנטיק איירווייז נוסדה בנובמבר 1987 ובשלב מוקדם למדי השתלטה ממשלת איי פארו על החברה, והקימה עבורה מתקן תחזוקה בנמל התעופה ואוגר. החברה בחרה לרכוש מטוסי BAe-146 המותאמים לנחיתה ולהמראה במסלולים קצרים יחסית, שכן אורכו של מסלול ההמראה בוואוגר הוא 1,250 מטר בלבד. החברה החלה בשירות סדיר לקופנהגן ב-28 במרץ 1988. שירות המסוקים הפנימי ברחבי איי פארו הופקד באחריותה של אטלנטיק איירווייז בשנת 1994, אך רק מסוק אחד מבין השלושה שברשותה מופעל לשם כך, בעוד ששני האחרים מיועדים למשימות חיפוש והצלה. ב-1995 החלה החברה לטוס לנמל התעופה רייקיאוויק והחל ב-1997 החלה לשרת יעדים נוספים בדנמרק, נורווגיה ובבריטניה.
ב-10 באוקטובר 2006 עלה מטוס BAe-146-200 של החברה באש, לאחר שהחליק מהמסלול בנמל התעופה בעיר סטורד בנורווגיה מיד לאחר נחיתה. במטוס שהיה בטיסה RC670 היו 16 בני אדם, וארבעה מהם מצאו את מותם באירוע.
צי המטוסים

צי המטוסים של החברה נכון לנובמבר 2018:
| כלי טיס | בצי | בהזמנה | נוסעים> Y | נוסעים> סה"כ | הערות |
| --- | --- | --- | --- | --- | --- |
| איירבוס A319-100 | 2 | — | 144 | 144 |  |
| איירבוס A320-200 | 1 | — | 168 | 168 |  |
| איירבוס A320neo | — | 1 | 174 | 174 |  |
| סך הכול | 3 | 1 |  |  |  |
הערות שוליים

↑  פרטי צי המטוסים של אטלנטיק איירוויז, באתר airfleets.net (באנגלית)
| --- | --- |
בקרת זהויות :  GND: 1196231044  VIAF: 3146157040167567040009   WorldCat (עם VIAF): 3146157040167567040009
XPS

דוגמה לספקטרום רחב המדגים כיצד ניתן להשתמש ב-XPS על מנת לבצע מדידה כמותית של חומרים על פני השטח. הספקטרום נלקח מפרוסת סיליקון לא נקיה, וניתן לראות את כמות המזהמים השונים (באחוז אטומי) בטבלה. ספקטרום רחב נלקח בדרך כלל בתחילת מדידה על מנת למפות את היסודות הקיימים בדגם ולבחור תחומי אנרגיה לביצוע סריקות ממוקדות ברזולוציה גבוהה יותר.
ספקטרום XPS ברזולוציה גבוהה מפני שטח של פרוסת סיליקון מחומצנת. הנתונים מהמדידה מוצגים באדום ובצבעים האחרים מתוארות התאמות קווים למצבים הכימיים השונים של אטומי הצורן (סיליקון). קל להבחין למשל בהבדל בין סיליקון לא מחומצן (מסומן ב-A ו-B לבין סיליקון מחומצן (E). תוך שימוש בהנחות ובחישובים מתאימים ניתן להעריך את היחסים בין המצבים הכימיים השונים של אטומי הצורן, להעריך את עובי שכבת התחמוצת, ולקבל מידע נוסף על פני השטח
XPS, או X-ray photoelectron spectroscopy (ספקטרוסקופיית פוטואלקטרונים של קרני איקס) היא שיטת ספקטרוסקופיה הרגישה לפני שטח של חומרים. השיטה יכולה לספק מידע על ההרכב הכימי של חומרים, ועל המצבים הכימיים והאלקטרוניים של היסודות השונים בקרבת פני השטח של הדגם.
במהלך מדידת XPS, מכוונים קרני איקס (רנטגן) לאזור הנמדד בדגם, ומודדים את התפלגות האנרגיה הקינטית של האלקטרונים שנפלטים מפני השטח של הדגם (בדומה לאפקט הפוטואלקטרי).
תיאור סכמטי של אופן פעולת מדידת XPS
העומק ממנו מצליחים אלקטרונים לצאת מפני השטח של הדגם הוא קטן, לרוב פחות מ-10 ננומטר, ולכן השיטה רגישה מאוד לפני השטח של חומרים. XPS דורשת מערכות ואקום גבוה, ולרוב ואקום אולטרה-גבוה (UHV), בלחצים אופייניים של פחות מ-  10^{-8} טור (Torr), לרוב לפחות סדר גודל פחות מכך. הוואקום הגבוה נועד על מנת לאפשר מהלך חופשי ממוצע גדול מספיק עבור האלקטרונים בדרכם מהדגם לגלאי. כמו כן, הוואקום הגבוה מפחית את הזיהומים ואת הלחות על פני השטח. מדידות XPS המתבצעות במעבדה (כלומר, לא במתקן סינכרוטרון) לרוב מתבססות על קרני איקס בעלות אנרגיה מסדר גודל של 1000-1500 אלקטרון וולט, כאשר מקורות נפוצים הם קרני  K\alpha  של אלומיניום או של מגנזיום, בעלי אנרגיות של 1486.7 ו-1253 אלקטרון וולט, בהתאמה.
עקרון פעולה

עקרון הפעולה של XPS מתבסס על שימור אנרגיה. בסה"כ האנרגיה של הפוטון הפוגע בדגם שווה לסכום האנרגיה הקינטית והפוטנציאלית של האלקטרון הנפלט, בתוספת קבוע (הקשור לפונקציית העבודה של הגלאי). באמצעות העברת אגפים ניתן לבטא את האנרגיה הפוטנציאלית של האלקטרון לפני הפגיעה, המכונה גם אנרגיית הקשר של האלקטרון:
במילים אחרות: בסך הכל האנרגיה הפוטנציאלית של אלקטרון (Ebinding) שווה לאנרגיה של הפוטון שעורר את האלקטרון (Ephoton), פחות ההאנרגיה הקינטית של האלקטרון (Ekinetic) ופחות פונקציית העבודה  (\phi ) של גלאי האלקטרונים (בהנחה שהדגם במגע חשמלי טוב עם הגלאי).
היסט כימי

היכולת להבחין לא רק נוכחותם של יסודות אלא ללמוד גם על מצבי החמצון והקישור הכימי של האטומים מאפשרת חקר של כימיית פני השטח של הדוגמה. אנרגיית הקשר המדויקת של האלקטרון תלויה:
במצב החמצון: ככל שיש פחות אלקטרונים לאטום יש פחות מיסוך ולכן נדרשת אנרגיה גבוהה יותר להוצאת אלקטרון ואנרגיית הקישור תגדל. כך למשל עבור טיטניום מתכתי (מצב חמצון 0) אנרגיית הקישור של אלקטרון 2p היא 454.1eV, עבור יון Ti+3 (בטיטניום ניטריד TiN) אנרגיית הקישור 454.9eV ועבור Ti+4 (ב TiO2) אנרגיית הקישור 458.5eV
באטומים הקשורים אליו, ובמקרים מסוימים גם באטומים רחוקים יותר במולקולה. ככלל, ככל שהאטום הקשור ליסוד אותו בודקים אלקטרושלילי יותר תהיה אנרגיית הקישור גבוהה יותר משום שאלקטרוני הקשר ממסכים פחות את המשיכה של הגרעין כמודגם בטבלה עבור אטום הפחמן:
| קבוצה כימית | אנרגיית קישור |
| --- | --- |
C-C: 284.8
C-O-C (אתר): 286
O=C-OH (חומצה קרבוקסילית): 288.5
CF2: 292
CF3: 294
ההיברידיזציה האטום ושל האטום הקשור אליו
ראו גם

ספקטרוסקופיית אלקטרוני אוז'ה
הערות שוליים

↑  Vickerman, John C.; Gilmore, Ian S. Surface Analysis - The Principle Techniques, 2nd Ed. Wiley. ISBN 978-0-470-01763-0.
↑  ספקטרום XPS של טיטניום
↑  ניתוח נתוני XPS של פחמן
| --- | --- |
בקרת זהויות :  GND: 4076787-5 
ערך זה הוא קצרמרבנושא פיזיקה. אתם מוזמנים לתרום לוויקיפדיה ו.
אהובה קריביצקי

אהובה קריביצקי-קראוז זכתה במקום הראשון ובמדליית זהב במשחקי אסיה השניים במנילה 1954.
אהובה קריביצקי-קראוז (23 בפברואר 1932 – 17 במאי 2009) הייתה אתלטית ישראלית, אלופת ישראל (1953, 1955 ו-1956), שיאנית ישראל, אלופת אסיה (מנילה 1954) ופעמיים ברציפות אלופת המכביה (1950 ו-1953) בקפיצה לגובה.
קריביצקי הייתה גם שחקנית כדורסל בקבוצת הפועל תל אביב (1961 – 1963). זכתה עם קבוצתה ב-2 אליפויות המדינה ובגביע המדינה פעם אחת. התנשאה לגובה 1.74 מ'. שיחקה בתפקיד שחקנית ציר. הצטיינה בניתור גבוה מאוד, קטפה ריבאונדים בהגנה ובהתקפה, וחסימות על הזורקות לסל.
ביוגרפיה

קריביצקי נולדה וגדלה ברחובות ולמדה בבית הספר היסודי "בית חינוך" ובתיכון מאוחד רחובות. שרתה בצה"ל כמד"סית בחיל התותחנים והשתתפה עם נבחרת פיקוד ההדרכה באליפות צה"ל באתלטיקה קלה (1951) בקפיצה לגובה, בקפיצה לרוחק ובריצה. לאחר השירות הצבאי למדה חינוך גופני במדרשת וינגייט
התאמנה בהפועל רחובות. בשנת 1950 היא קבעה בתחרות שנערכה באצטדיון ימק"א בירושלים בקפיצה לגובה שיא ישראלי חדש של 1.48 מטר.
ביוגרפיה > אלופת המכביה

בתחרויות האתלטיקה של המכביה השלישית שנערכו בשנת 1950 זכתה קריביצקי במדליית זהב בקפיצה לגובה בשיא מכביה חדש של 1.45 מטר, לפני תמר מטל-שומכר (1.40 מטר) ונפרסטק (1.35 מטר), שתיהן מישראל.
בשנת 1951 קבעה קריביצקי בקפיצה לגובה שיא ישראלי חדש של 1.52 מטר.
בתחרויות האתלטיקה של המכביה הרביעית שנערכו בשנת 1953 הגנה קריביצקי על תוארה וזכתה במדליית זהב בקפיצה לגובה בשיא מכביה חדש של 1.48 מטר, לפני ג'. פרייזר מבריטניה (1.48 מטר) ותמר מטל-שומכר (1.45 מטר).
בתחרות שנערכה בשנת 1954 קבעה קריבציקי בקפיצה לגובה שיא ישראלי חדש של 1.55.5 מטר.
ביוגרפיה > אלופת אסיה

במשחקי אסיה שנערכו במנילה שבפיליפינים בשנת 1954 זכתה קריביצקי במדליית זהב בקפיצה לגובה בתוצאה של 1.55 מטר, לפני מיוקו טקאהאשי (1.52 מטר) ומייקו מורו (1.52 מטר) מיפן.
באליפות ישראל באתלטיקה שנערכה בתל אביב ביוני 1955 זכתה קריביצקי בשתי מדליות זהב, בקפיצה לגובה בתוצאה של 1.53 מטר ובקפיצה לרוחק בתוצאה של 5.11 מטר.
ביוגרפיה > אלופת כינוס הפועל

בכינוס הפועל השישי שנערך במאי 1956 זכתה קריביצקי במדליית זהב בקפיצה לגובה בתוצאה של 1.53 מטר. חודש וחצי לאחר מכן, באליפות ישראל באתלטיקה שנערכה באצטדיון המכביה בתל אביב בסוף יוני אותה שנה היא זכתה בשתי מדליות, זהב וכסף. מדליית זהב, בקפיצה לגובה בתוצאה של 1.50 מטר, לפני שרה מזרחי מהפועל תל אביב (1.45 מטר) ורינה גוטסמן ממכבי חיפה (1.30 מטר) ומדליית כסף בקפיצה לרוחק בתוצאה של 4.58 מטר, אחרי נועה זילברמן מהפועל גניגר (5.11 מטר) ולפני אסתר רובין ממכבי תל אביב (4.82 מטר).
בשנת 1961 זכתה קריבצקי עם חברותיה לקבוצת הכדורסל של הפועל תל אביב בדאבל, אליפות וגביע לראשונה בתולדות הקבוצה.
תארים והישגים

בטקס לציון הספורטאים המצטיינים ב-30 שנות המדינה במעמד שר החינוך זבולון המר שנערך בהבימה בתל אביב, בשנת 1978, זכתה קריביצקי בעיטור הספורטאית המצטיינת לשנת 1954.
ראו גם

ישראל במשחקי אסיה
הערות שוליים

↑  אתר "Billiongraves"
↑  אהובה קראוס-קריביצקי, דבר, 23 באפריל 1954
↑  דבר הספורט, דבר, 26 במרץ 1950
↑  נשברו ארבעה שיאי מכבי עולמ ושיא מכביה, חרות, 23 בספטמבר 1953
↑  אלנח, המשלחת חזרה עטורת ניצחון ממנילה, מעריב, 17 במאי 1954
↑  באליפות ישראל שנערכה ביום ו' ואתמול בת"א, דבר, 19 ביוני 1955
↑  הכינוס ה-6 של "הפועל", דבר, 18 במאי 1956
↑  כ. יהושע, 2 שיאים ישראלים לבוגרות באליפות ישראל בא"ק, דבר, 1 ביולי 1956
↑  כ. יהושע, כדורסלניות הפועל ת"א זכו בתואר הכפול, דבר, 19 בנובמבר 1961
↑  הוכתרו הספורטאים המצטיינים ב-30 שנות המדינה, דבר, 1 בדצמבר 1978
אטלנטיק קונביור

| --- | --- |

אטנלנטיק קונביור מתקרבת לאיי פוקלנד, 19 במאי 1982 לערך
 תיאור כללי
 סימן זיהוי:  מספר IMO:‏ 6926036
 סוג אונייה:  אוניית מכולות
 צי:  הצי המלכותי הבריטי 
 חברת ספנות:  קונארד ליין
 ציוני דרך עיקריים
 מספנה:  מספנת סוואן הנטר
 הושקה:  25 באוגוסט 1969
 אחריתה:  נפגעה משני טילים נגד אוניות אקסוסט בתקיפת חיל האוויר הארגנטינאי, 25 במאי 1982 עלתה באש וננטשה טבעה במהלך גרירתה, 28 במאי 1982
 מיקום:  50°40′S 54°28′W﻿ / ﻿50.667°S 54.467°W﻿ / -50.667; -54.467
 מלחמות וקרבות:  מלחמת פוקלנד
 מידות
 תפוסה:  14,950 טון תפוסה
 אורך:  212 מטרים
 רוחב:  28 מטרים
 נתונים טכניים
 מהירות:  23 קשר (42.5 קמ"ש)
 
אטלנטיק קונביור (באנגלית: Atlantic Conveyor) הייתה אוניית מכולות אזרחית בריטית, שגויסה לשירות צבאי לאחר פרוץ מלחמת פוקלנד. היא שימשה להובלת מטוסים ומסוקים לזירת הלחימה. ב-25 במאי 1982 נפגעה האונייה משני טילי אוויר-ים מדגם אקסוסט שנורו ממטוס סופר אטנדר של חיל האוויר הארגנטינאי. ב-28 במאי טבעה האונייה - אוניית הסוחר הבריטית הראשונה שהוטבעה בפעולת אויב מאז מלחמת העולם השנייה. אובדן מטענה הכביד על ניהול הלחימה הקרקעית הבריטית באי פוקלנד המזרחי.
האונייה

אטלנטיק קונביור הייתה אוניית מכולות וגלנוע בת 14,950 טון. אורכה היה 212 מטר, רוחבה 28 מטר ומהירותה המקסימלית 43 קילומטר לשעה. היא נבנתה בבריטניה ביחד עם חמש אוניות מכולה נוספות ונכנסה לשירות בחברת קונארד ליין ב-1970.
ב-14 באפריל 1982, לאחר פרוץ מלחמת פוקלנד גויסה האונייה לשימוש צבאי בצו חירום של משרד ההגנה הבריטי, ביחד עם אונייה אחות מסוגה (Atlantic Causeway). היא הוצבה להובלת משאות לזירת המלחמה בדרום האוקיינוס האטלנטי. בשל לוח הזמנים הקצר לא חומשה האונייה בנשק כלשהו.
האונייה הפליגה מבריטניה ועליה צוות של 33 איש. היא נשאה מטען של 11 מסוקים צבאיים וכן חלקי חילוף, דלק ותחמושת שאוחסנו במחסנים הפנימיים שלה. היא הגיעה ב-5 במאי לאי אסנשן, שהוכשר כבסיס לוגיסטי בריטי בדרך לזירת המלחמה. שם הועמסו עליה 14 מטוסי הרייר. באמצע מאי הגיעה האונייה לקרבת איי פוקלנד . ב-19 עד 21 במאי הורדו מטוסי ההרייר מסיפונה והועברו לנושאות המטוסים הבריטיות. האונייה נועדה להמשיך בשיט אל אתר הנחיתה הבריטי באי פוקלנד המזרחי בליל 25-26 במאי ולפרוק שם את המסוקים שעליה ואת מטענה האחר.
הפגיעה באונייה

ב-25 במאי נמצאה האונייה מצפון-מזרח לאיי פוקלנד. באותו ערב הטביעו מטוסים ארגנטינאים את המשחתת הבריטית אה"מ קובנטרי בקרבת אתר הנחיתה הבריטי באי פוקלנד המזרחי. בעוד הפעולות לחילוץ אנשי צוותה מתנהלות, בשעה 19:42, נפגעה האטלנטיק קונביור על ידי שני טילי אוויר-ים מדגם אקסוסט, שנורו ממטוסים ארגנטינאים. אפשר שמידותיה הגדולות של האונייה הפכו אותה למטרה ברורה יותר למכ"ם הארגנטינאי. שני טילי האקסוסט פגעו בצידה השמאלי וחוללו התפוצצויות וכדור של אש. הנסיך אנדרו, ששירת באותה עת כטייס מסוק בצי והיה עד ראייה לפגיעה, סיפר כי הריסות מהאונייה התעופפו למרחק של 400 מטר ממנה. השרפה שפרצה באונייה הציתה את התחמושת והדלק שעליה. צוות האונייה נטש אותה והיא בערה עד שהאש בה כבתה מעצמה. ארבעה מסוקים, שאחד מהם המריא זמן קצר לפני כן מסיפון האונייה, אספו ניצולים ממנה. אחד מן המסוקים האחרים הוטס על ידי הנסיך אנדרו.
כתוצאה מהפגיעה באונייה נהרגו 12 מאנשי צוותה. תשעה מהם היו ימאים אזרחים ושלושה היו אנשי הצי המלכותי. בין ההרוגים היה גם קברניט האונייה, שעוטר לאחר מותו בעיטור צלב השירות המצוין.
השרפה באונייה כבתה לאחר יום. בהמשך היא נבדקה והתברר שכל מטענה הושמד, לרבות שלושה מסוקי צ'ינוק, שישה מסוקי וסקס ומסוק לינקס אחד. האונייה השרופה נקשרה בכבל גרירה לאונייה אחרת, אך טבעה בשעות הבוקר המוקדמות של 28 במאי.
רוב המסוקים שהיו על סיפון האונייה היו מסוקי תובלה. אובדנם הכביד על כוחות הקרקע הבריטים בניהול מסע המלחמה שלהם באי פוקלנד המזרחי, שכן לא ניתן היה עוד להטיס בעזרתם את חיילי הרגלים והם נאלצו לנוע לרוחב האי ברגל.
הערות שוליים

↑  מקור: Price Paid, p. 53 באתר naval-history.net.
איסאק אסכנזי

| --- | --- |

 לידה:  16 בינואר 1856 ורחניאדזבינסק, בלארוס 
 פטירה:  1902 (בגיל 45 בערך) מוסקבה, האימפריה הרוסית 
 מקום לימודים:  האקדמיה הקיסרית לאמנויות (1879) 
 תחום יצירה:  ציור 
 פרסים והוקרה:  מדליית זהב גדולה של האקדמיה הקיסרית לאמנויות
 
איסאק לבוביץ' אסכנזי (ברוסית: Исаак Львович Аскназий; ‏16 בינואר 1856 – 1902) היה צייר רוסי יהודי בסגנון אקדמי, שנודע בעיקר בסצנות ההיסטוריות והתנ"כיות שלו.
קורות חיים

הוא נולד למשפחה של סוחרים יהודים חסידיים עשירים, בעלי מסורת רבנית ארוכה. השכלתו המוקדמת הייתה בעלת אופי דתי לחלוטין. אף על פי כן, הוריו הבחינו בכישרון ובאהבתו לציור והחליטו לעודד אותו בעיסוק זה.
כשהיה בן ארבע עשרה, הוא החל בשיעורים באקדמיה הקיסרית לאמנויות בסנט פטרסבורג. רישומיו הראשונים זכו לשבחים מהפסל, מרק אנטוקולסקי, והוא הפך שם לתלמיד קבוע ב-1874. אף שהמדריך העיקרי שלו היה פאבל צ'יסטיאקוב, אנטוקולסקי המשיך להיות המנטור שלו לאורך כל לימודיו. נאמן לאמונותיו, הוא עתר לאקדמיה לאפשר לו לעבוד ביום ראשון, ולא בשבת. הוא זכה במספר מדליות כסף וזכה בשתי מדליות זהב; על תיאורו של אברהם המגרש את הגר ובנה ישמעאל (1878) ועל "הזונה לפני ישו" (1879).
בשנת 1880 הוענק לו התואר "אמן, מחלקה ראשונה" וקיבל מלגה לנסיעות לאירופה למשך ארבע שנים. הוא ביקר באיטליה, גרמניה ואוסטריה, שם עבד עם הנס מקארט בווינה. בהיותו באיטליה, למד את ציורי המאסטרים הישנים והפיק בד גדול של משה במדבר, מה שזיכה אותו בתואר "חבר אקדמיה" מהאקדמיה הקיסרית.
ב-1885 חזר לסנט פטרסבורג והיה נשוי הוא המשיך להתמקד בנושאים יהודיים, בעיקר מהברית הישנה, ובשנת 1900 הפיק את אחת מיצירותיו הידועות ביותר: "קהלת".
למרות מידה מסוימת של קושי כלכלי, הוא מעולם לא קיבל עבודות שעמדו בסתירה לאמונותיו.
הוא בדרך כלל ערך מחקר רב בספריות ובמוזיאונים כדי להבטיח שעבודותיו מדויקות מבחינה היסטורית.
אולם משום מה, יצירותיו לא היו פופולריות בקרב יהודי רוסיה העשירים, שהיו נראים כקהלו הטבעי, ונמכרו טוב יותר באירופה, ובמיוחד בארצות הברית.
גלריה

יהודי מבוגר, 1902
"קהלת", לפני 1902
חתונה יהודית עם כליזמר, 1893
"הזונה לפני ישו", 1879
הערות שוליים

↑  Русские художники. Аскназий Исаак Львович., www.artsait.ru
1 2  ЕЭБЕ/Аскназий, Исаак Львович — Викитека, ru.wikisource.org (ברוסית)
איסאק לודו

| --- | --- |

 לידה:  1894 
 פטירה:  1973 (בגיל 79 בערך) 
 מדינה:  רומניה 
 שפות היצירה:  רומנית 
 
איסאק יעקוביץ לודו (Isac Iacovitz Ludo), נודע כ- I.Ludo (י. לודו)  ‏ (4 בנובמבר 1894 - 23 במאי 1973) היה סופר, עיתונאי, פובליציסט, עורך ומוציא לאור יהודי רומני.
ביוגרפיה

איסאק לודו נולד ביאשי, רומניה, במשפחה יהודית של סוחרים זעירים. בגלל קשיים כלכליים נאלץ להפסיק את לימודיו בגיל 14 ולהתחיל לעבוד כפקיד. בשנת 1913 פתח את הקריירה העיתונאית בהוציאו לאור כתב עת משל עצמו בשם "אבסולוציו" (Absolutio). הוא עבד בעיתונים נוספים כדוגמת "אופיניה" (Opinia) ו"יאשול" (Iaşul) ובשנת 1915 כבר החזיק בתפקידי עורך. הוא ניהל את כתב העת "אדם" (Adam) בשנים 1929-1940, כתב עת יוקרתי שבו השתתפו גם ברבו פונדויאנו, גאלא גאלאקטיון, טודור ארגזי, פליקס אדרקה, אילריה וורונקה, יון קלוגרו, מרסל ינקו ועוד סופרים רבים אחרים.
בעבר אוהד של העניין הציוני, בימי השלטון הקומוניסטי אימץ את הגישה הרשמית העוינת  לציונים ב"איגרת לבן-גוריון" ובהזדמנויות אחרות. בנובמבר 1942 נכלל ברשימת הסופרים היהודים שנאסרו לפרסום ברומניה תחת משטר אנטונסקו.
מספריו > התקופה שבין מלחמות העולם

1917 - Gorki în faţa revoluţiei "גורקי מול המהפכה".
1918 - Coada lui To "הזנב של טו".
1928 - Haim dija "חיים דיז'ה".
1928 - Hodje-Podje "חודז'ה פודז'ה", אסופה הומוריסטית.
1934 - Doi mari poeţi: Heinrich Heine şi A.C. Cuza "שני משוררים גדולים: הינריך הינה וא. ק. קוזה".
1934 - Iuda trebuie să sufere pentru că e suferind "יהודה צריך לסבול כי הוא סובל".
1934 - Mesia poate să aştepte "המשיח יכול לחכות".
Pogrom sau revoluţie "פוגרום או מהפכה".
1935 - Domnişoara Africa "העלמה אפריקה".
1935 - Canalia de D. (cu prilejul morţii lui Dreyfuss) "המנוול ד. (לרגל מותו של דריפוס)".
1936 - În jurul unei obsesii "מסביב לטירדון מסוים".
1939 Ghetouri "גטאות".
מספריו > התקופה הקומוניסטית

1949 - Ca şi poruncile Coranului "כמו ציוויי הקוראן".
1950 - Scrisoare  lui Ben Gurion " איגרת  לבן-גוריון".
1951 - Soldatul căţelului Toby "החייל של הכלבלב טובי".
1951 - Fraţii din vile şi fraţii din corturi "האחים מהווילות והאחים מהאוהלים".
1952 - Alegerile lor, parlamentele lor "הבחירות שלהם, הפרלמנטים שלהם".
1952 - A doua scrisoare către Ben Gurion "האיגרת השנייה לבן-גוריון".
1953 - Domnul general guvernează "האדום הגנרל מושל".
1954 - Gura de lup "לוע של זאב".
1955 - Starea de asediu "משטר של מצור".
1955 - Corsetul "המחוך".
1956 - Soluţia a patra "הפתרון הרביעי".
1957 - Regele Palaelibus "המלך פאלאליבוס".
1958 - Ilustrul N.N: din N.N. "הנודע נ. נ. מנ. נ.".
1958 - Războiul lui Tănase Cireş "מלחמתו של טנאסה צ'ירש".
1958 - Salvatorul "המציל".
1960 - Ultimul batalion "הגדוד האחרון".
איפה נטשה ופייר

| --- | --- |
 סינגל בביצוע השלושרים
 יצא לאור:  1969 
 סוגה:  זמר עברי 
 שפה:  עברית 
 אורך:  2.53 דק' 
 כתיבה:  יהונתן גפן 
 לחן:  שלום חנוך 
 
איפה נטשה ופייר הוא שיר שכתב יהונתן גפן, הלחין שלום חנוך, עיבד מישה סגל וביצעו השלושרים באלבומם היחיד.
השיר הוקלט בשנת 1969.
השיר מדבר על הפער בין האופן בו רוסיה מצטיירת מהרומנים הקלאסיים שנכתבו בה (כדוגמת מלחמה ושלום ששני גיבוריו הם נטשה ופייר), לבין המציאות של רוסיה הסובייטית, עם מחנות העבודה בסיביר והפגיעה בזכויות האדם בגוש המזרחי (השיר נכתב כנראה על רקע הפלישה הסובייטית לצ'כוסלובקיה ב-1968).
נהר הדנובה המוזכר בשיר זורם במרכז אירופה (בין השאר בסלובקיה) ולא ברוסיה. ייתכן שיהונתן גפן ציין אותו ולא את הוולגה כדי להתייחס לפלישה הסובייטית ב-1968.
שנים רבות לאחר כתיבת השיר יהונתן גפן קרא לבתו נטשה, לדבריו - כמחווה לעלייה מרוסיה במהלך שנות ה-90, וכנראה ללא קשר ישיר לשיר.
הלחן השקט של השיר מתבלט לנוכח השירים האחרים באלבום של השלושרים, שהיו ברובם שירי פופ וכללו מחוות מוזיקליות ללהיטים הלועזיים משנות ה-60.
הערות שוליים

↑  נדב מנוחין‏, הילד בן 70: עשרים השירים הגדולים של יהונתן גפן, באתר וואלה, 22 בפברואר 2017
איביביו

| --- | --- |

לבוש מסורתי של בנות האיביביו
 ריכוזי אוכלוסייה עיקריים
 ניגריה: 8,482,000  קמרון: 58,000  גאנה: 2,700  גינאה המשוונית: 7,300  טרינידד וטובגו: 371
האיביביו (באנגלית: Ibibio) היא קבוצה אתנית בדרום מזרח ניגריה. לקבוצה כנראה מוצא משותף עם הקבוצות האתניות אננג ואפיק. הכינוי איביביו מתייחס לעיתים לדוברי שפת האביביו. מעל ל-10 מיליון אנשים משתייכים לאיביביו מהם כ-8.5 מיליון בניגריה,
משמעות המילים "איביו-איביו" היא 'קצר' אך אינה קשורה לגובהם של בני הקבוצה. באזורים רבים של האיביביו מדוברים ניבים שונים של שפתם.
על פי המסורת חיו האיביביו באותה מדינה בניגריה שבו חיו בני האננג, אורון, אקט, ושאר בני מחוז אוגוג'ה. לאחר מכן חולק אזור זה לשתי מדינות - מדינת אקווה איבום ומדינת נהר קרוס.
מדינת אקווה איבום מורכבת מבני אננג, מבני האיביביו, ובני אקט ואורון.
מדינת נהר קרוס מורכבת מבני אפיק ובני מחוז אוגוג'ה. 
בני האיביביו הם רוב באקווה איבום ושולטים במדינה זו בתוך הרפובליקה. המנהל והממשל נחלק עם הקבוצות האתניות האחרות והמערכת הפוליטית במדינה מנוהלת באופן מסורתי - המנהיגים הפוליטיים נקבעים טרם הבחירות בדיון בין הקבוצות השונות.
בעבר היה נהוג בקרב קבוצה זאת ואחרות להשאיר תאומים שהיו נולדים ביערות למות. מנהג זה נאסר על ידי מארי סלסור.
מרק אפאנג נמנה עם המאכל המסורתי של הקבוצה.
הגעת המיסיון הנוצרי לאיביביו

מיסיונרים ראשונים הגיעו לאביביו בתחילת המאה ה-19. הכומר סמואל ביל החל את עבודתו באיבנו. הוא הקים את כנסיית קואה איבו, שהתפרסה לאחר מכן למרכז ניגריה.
אחריו הגיעו גם הכנסייה הקתולית, הכנסייה המתודיסטית והכנסייה הפריסביטריאנית. כנסיות נוספות חדרו לאזור בחלקה השני של המאה ה-20.
ראו גם

יהודי האיגבו